ועדת הכספים, כנסת 25, פרוטוקול מספר 55, 2023-02-13 00:00

משה גפני: 	סיוע לענף גידול הבטטות בעקבות משבר נגיף הקורונה

משה גפני:  משרד החקלאות, בקשה

מועמר חאג' יחיא: 	אנחנו סבורים שבהעדר אפשרות לשלם פיצויים ישירים על הקורונה יש אפשרות לסייע לחקלאים באמצעות השקעות הון

מועמר חאג' יחיא:  אנחנו סבורים שדרך השקעות הון, הגדלת הפריון והגדלת הייצור אפשר לייצב את הענפים, לייצב אותם מבחינה כלכלית, ולעזור להם

מועמר חאג' יחיא:  אנחנו לא מדברים רק על הבטטות, אנחנו מדברים גם על עוד ענפים

מועמר חאג' יחיא:  אנחנו מדברים למשל על תמרים, על כך שאפשר לעזור להם כדי שיוכלו לעשות קידום מכירות

משה גפני: בעידוד השקעות הון?     

מועמר חאג' יחיא: לא

מועמר חאג' יחיא:  לענף התמרים אנחנו יכולים לעזור בתחום של קידום מכירות ופתיחת שווקים, ולענף התבלינים אפשר לעזור בלחדש את תשתיות הגידול

משה גפני: מה בבטטות?      

מועמר חאג' יחיא: מה שמאפיין את ענף הבטטות זה בתי קירור, בתי אריזה

משה גפני: איך עוזרים להם?     

מועמר חאג' יחיא: התחלנו לנסח נהלים

משה גפני: זה יפתור את הבעיה?     

מועמר חאג' יחיא: אנחנו חושבים שזה יכול לסייע לענפים האלה ולהיות תחליף למתן פיצוי

מועמר חאג' יחיא:  אנחנו אפילו חושבים שזה יותר יעיל, לרבות זה שזה לא מייצר לנו את הקטע הזה של השלכות רוחב

מועמר חאג' יחיא:  מה שחסר זה התקצוב של אותם נהלים

גל ברנס: למשרד החקלאות יש תקציב בהתאם לסדרי העדיפויות שלו

גל ברנס:  בעוד 10 ימים יהיה אישור תקציב ומשרד החקלאות יכול לדרוש את דרישותיו בהתאם לסדרי עדיפויות

גל ברנס:  אנחנו לא מתערבים באיך הוא מקצה אחר כך את הכסף

מועמר חאג' יחיא: אנחנו מדברים על תוספת תקציבית מעבר למה שיש היום, אנחנו מדברים על מעטפת של 30 מיליון שקל תמיכה

משה גפני: משרד האוצר, הוא מדבר על תקציב תוספתי

משה גפני:  הייתם צריכים לפצות את מגדלי הבטטות ולא פיציתם

משה גפני:  כשהוא בא ואומר שבמקום זה הוא מבקש תהליך אחר, אתה בא ואומר לו שהוא ייקח את זה מהתקציב שלו? מאיזה תקציב שקיים במשרד החקלאות אפשר היום לקחת כסף לזה?      

גל ברנס: יהיה בעוד 10 ימים בממשלה - -      

משה גפני: אז ב-10 הימים האלה תפצה אותם

משה גפני:  למה אתה לא יכול לקבל את ההצעה שלהם?     

ינון אזולאי: מתי הם יקבלו את זה? התקציב יעבור בסוף יוני, ואז תגידו להם שיש קולות קוראים וצריך להעביר עודפים

ינון אזולאי:  כשהעודפים לא יעברו או כן יעברו, אתם תגידו שבתקציב המשכי או לא יודע מה

ינון אזולאי:  נכון שלא התכוונת ברצינות?      

גל ברנס: בסוף מסוכם עם המשרד תקציב ומאושר תקציב

גל ברנס:  אנחנו עכשיו בתקציב המשכי שיש לו מגבלות ויש מורכבויות שקשה לעמוד בהן

משה גפני: אין בתקציב המשכי את זה, זה משהו חדש שהוא אומר עכשיו לגבי הענפים האלה

גל ברנס: אז הם יבואו לדון איתנו בתקציב

ינון אזולאי: אתם תוסיפו להם על זה? עזוב שהם יבואו לדון

ינון אזולאי:  הנה אנחנו מדברים איתכם עכשיו שהם באו לדון

ינון אזולאי:  האם אז תשחקו איתם ותגידו להם: "רגע, יש לכם"? אם זה בונוס של ועדת כספים, אתם תתנו את זה?      

גל ברנס: אנחנו לא מקיימים דיונים בנפרד

ינון אזולאי: למה לא מקיימים? כי אתה בא ואומר להם שייקחו את זה מתוך התקציב שלהם

מועמר חאג' יחיא: זה צריך להיות ייעודי, צבוע

ינון אזולאי: בדיוק

ינון אזולאי:  משרד האוצר, מה תעשו? תגידו להם: "יש לכם תקציב, ומתוך התקציב הזה תיקחו"

ינון אזולאי:  אנחנו רוצים שזה יהיה כסף צבוע, תקציב צבוע בשביל הבטטות

ינון אזולאי:  תשמע, המצב בטטה

ינון אזולאי:  מה קורה איתכם? איפה אתם?  תגידו "אנחנו צובעים את זה", ונגמר הסיפור

גל ברנס: בסוף יש סל תקציב

ינון אזולאי: סתם שתדע שהחדר הזה הוא ועדת כספים, ואני חבר בוועדת כספים

ינון אזולאי:  אתה יודע שאנחנו יודעים מה זה סל תקציב, מה זה תקציב

ינון אזולאי:   אם לא תגיד "שמע, אנחנו יודעים, כאוצר, להביא עוד סכום x בנושא הזה", זה לא יגיע אף פעם, כי כל פעם תגיד לנו שהם ייקחו מתוך המשרד

ינון אזולאי:  עזוב, זה לא רציני להגיד שהם ייקחו מתוך המשרד

גל ברנס: בסוף יש למשרדי הממשלה סדרי עדיפויות, יש להם גמישויות בתקציב, ואם זה נושא שחשוב להם, הם יכולים לשים אותו בראש סדרי העדיפויות שלהם

משה גפני: אנחנו בענף הבטטות הגענו למסקנה שהייתה בעיה אובייקטיבית עם העניין הזה של בקשת פיצוי בנושא של הקורונה

משה גפני:  משרד החקלאות בא ואומר: "יש לי אלטרנטיבות, אני יכול באותה הזדמנות לפתור בעיות לעוד כמה סוגים, אם זה תמרים וכו'"

משה גפני:  אני מדבר על הבטטות

משה גפני:  יש להם תכנית שמאפשרת עכשיו לפתור את הבעיה של אנשים שמתמוטטים בגלל הסיפור של גידול הבטטות בתקופת הקורונה

ינון אזולאי: היה פה דיון מקודם על השום

ינון אזולאי:  מה אמרו? שהשום הסיני יותר זול, שהשום בישראל הוזל ב-26%

ינון אזולאי:  אני מקבל פה טבלה שמופיע בה שב-12

ינון אזולאי: 2022, שזה דצמבר, מחיר של שום סיני היה 6

ינון אזולאי: 30 שקלים ומחיר של שום ישראלי היה 4

ינון אזולאי: 80 שקלים

ינון אזולאי:  יכול להיות שאנחנו לא מבינים במספרים, אבל זה מה שמופיע בטבלה

ינון אזולאי:  בחודש 11 המחיר של השום הסיני היה 6

ינון אזולאי: 4 שקלים לעומת 3

ינון אזולאי: 5 שקלים של השום הישראלי

ינון אזולאי:  אתה מביא מסין גם כדי שתהיה תחרות וגם שהמחיר יהיה יותר זול

ינון אזולאי:  מה שקורה בינתיים זה שאתה גומר על השוק פה, כי אתה מציף את השוק בשום

ינון אזולאי:  מה התשובה שלך תהיה? שהשום של הארץ יותר זול

ינון אזולאי:  מה הבעיה? שאין מספיק, כי יש לו טונות שהוא רוצה להיפטר מהם

ינון אזולאי:  יכול להיות שבהתחלה כשהבאתם עשיתם את ההורדה הראשונה, אבל עכשיו מה קרה? הישראלים הפסיקו לייצר את השום

ינון אזולאי:  בהתחלה ראינו כמויות של שום שנופלות להם, שהולכות להשמדה, לכן היום הם מוכנים למכור גם במחירי הפסד

ינון אזולאי:  אם הוא חושב שזה עדיין רווחי בשבילו או לא רווחי בשבילו, זה החשבון שלו, אבל לא הבאתם פה פתרון אמיתי

ינון אזולאי:  מצד אחד הבאתם, אולי, הוזלה מסוימת בשום, מצד שני פגעתם באוכלוסייה הזאת

ינון אזולאי:  אני אומר תמיד שכשאתה רוצה להביא הוזלה, תביא ביחד עם זה עידוד כדי לא לפגוע באותם חקלאים מקומיים

ינון אזולאי:  אני לא צריך לפרנס את החקלאים של סין

ינון אזולאי:  תביא גם זה וגם זה, ויש פתרונות כמו המכסות שאתם נותנים

משה גפני: אני מבקש לקבל החלטה שאנחנו מקבלים את ההצעה של משרד החקלאות

משה גפני:  אנחנו מבקשים לעשות את התכנית כפי שהוצגה על ידי מועמר חאג' יחיא, שהוא מנהל תחום ביטוח חקלאי במשרד החקלאות

משה גפני:  אנחנו דורשים ממשרד האוצר לקבל את ההצעה הזאת, לא לדבר איתנו על מה שיהיה אחרי זה בתקציב

משה גפני:  הפיצוי היה צריך להינתן להם בזמן הקורונה ולא ניתן, אתם לא הסכמתם במשרד האוצר

משה גפני:  אנחנו הולכים על ההצעה שמציע משרד החקלאות, ואת ההצעה הזאת אנחנו דורשים לקבל

משה גפני:  אני מבקש לדעת בתוך כמה ימים מה התשובה שלכם

ינון אזולאי: מה זה "כמה ימים"? כל פעם אתה אומר להם כמה ימים ורואה שצריך עוד פעם לקיים דיון

ינון אזולאי:  תקבע להם זמן

משה גפני: עד יום שני הבא אני רוצה תשובה על זה

ינון אזולאי: על איזה סכום?     

מועמר חאג' יחיא: דיברנו על מסגרת של 30 מיליון שקל

ינון אזולאי: זה כסף קטן, זה נופל לכם מהכיס

מועמר חאג' יחיא: אנחנו מדברים על נהלים נפרדים לחלוטין

מועמר חאג' יחיא:  אנחנו מדברים על חידוש תשתיות במובן זה שהחקלאי צריך לחדש את החממה, צריך לחדש את המלאי שלו בבית האריזה ובבתי הקירור

מועמר חאג' יחיא:  צריך לקדם את הנהלים למטרה מסוימת, לכן הם לא יכולים להיות מעורבבים עם הנהלים הקיימים

מועמר חאג' יחיא:  גל אמר שיש לנו איזה שהוא תקציב שמתוכו נקצה לטובת העניין, אבל זה לא יכול להיות מעורבב עם נהלים קיימים, צריכים להיות נהלים נפרדים עם תקציב אחר

משה גפני: התשובה שלו הייתה "לא" באופן עדין כזה

משה גפני:  אנחנו לא מקבלים את ה"לא" הזה

משה גפני:  תודה רבה, הישיבה נעולה